اوکراینا حربی دنیز قوه‌لری قوموتانلیغی آزاک دنیزیندکی کئرچ بوغازی اطرافیندا روسیا فدرال تهلوکه‌سیزلیک خیدمتینه (FSB) عایید سرحد تهلوکه‌سیزلیگی گمی‌سیندن اوکراینا دؤیوش گمی‌لرینه آتش آچیلدیغینی بیلدیردی.
اوکراینا حربی دنیز قوه‌لری قوموتانلیغدان وئریلن معلوماتدا آچیلان آتش نتیجه‌سینده 2 نفرین یارالاندیغی، اوکراینایا مخصوص 2 گمی‌نین ضرر گؤردوگو و ایستیقامتی ایتیردیگی قئید ائدیلدی.
معلوماتدا بیر اوکراینا گمی‌سی‌نین ده لؤوبر سالماق مجبوریتینده قالدیغی، اوکراینا گمی‌لری‌نین روسیا خصوصی قوه‌لری طرفیندن اله کئچیریلدیگی ایفاده اولونور.
اوکراینا مطبوعاتیندا ایسه آچیلان آتش نتیجه‌سینده 1 نفرین هلاک اولدوغو خبری یاییلدی.
قئید ائدک کی، دونن سحر ساعات‌لاریندا آزاک دنیزینده روسیایا مخصوص دؤیوش گمی‌لری ایله اوکراینا دؤیوش گمی‌لری‌نین قارشی-قارشییا گلدیگی قئید ائدیلمیش، روسیایا مخصوص گمی‌لر روسیا سو سرحدلرینه داخیل اولدوغو ادعاسی ایله اوکراینا دؤیوش گمی‌لرینه موداخیله ائتمیشدی.
آزاک دنیزینده روسیا و اوکراینا آراسیندا یاشانان گرگین‌لیک‌دن سونرا بیرلشمیش میللت‌لر تشکیلاتی‌نین تهلوکه‌سیزلیک شوراسی بو گون عاجیل توپلانتی کئچیره‌جک.
